་རྣམས་ཀྱི་ཤ་ཟོ་ཁྲག་ལ་འཐུང་༔ མོ་རྒྱུད་རྣམས་ཀྱི་མངལ་སྐོམ་སྐྱེ་རྒྱུད་ཆོད༔ མཐུན་གྲོགས་ཡུལ་ཁྱིམ་རྟེན་གནས་ཆགས་ཡུལ་རྣམས༔ གནམ་ལྕགས་ཐོག་གིས་རི་རབ་བཤིག་པ་ལྟར༔ ཐལ་བའི་རྡུལ་དུ་བརླག་པའི་ཕྲིན་ལས་མཛོད༔ ཨོྃ་བཾ་སིངྷ་ཌཱཀྐི་བཻ་རོ་ཙ་ན་བཛྲ་བྷ་ར་ཧི་ཀྲོ་ཏི་ཀ་ལི་ཧ་རི་ནི་ས་མ་མོ་རཀྴ་ཁ་ཁ་མུ་ཁ་རུ་ལུ་མུ་ཁ་ནག་མོ་བྷེ་ཏྲི་ནག་མོ་དགྲ་བོའི་སྲོག་ལ་རྦད་རྦད༔ ཕཊ྄ཿཡཿརཿམཿསཿརཿདཿཤཿཙཿརཿམཿསཿཀཿཨཿ ཨེ་ས་བྷྱོ་ཟློག༔ «ཅེས་ཟློག་སྔགས་དང་བཅས་དགྲ་བགེགས་བྱད་མའི་ཕྱོགས་སུ་འཕང་ངོ་། དམིགས་པ་ནི་གཏོར་མ་གནམ་ལྕགས་ཀྱི་རི་རབ་ཟུར་གསུམ་པ་རྣོ་དབལ་གདུག་པའི་མཚོན་འདེབས་པའི་ཤུགས་བཅས་རི་རབ་མགོ་མཇུག་ལྡོག་པ་ལྟར་འཕང་བས། ཕ་རོལ་བྱད་མའི་ཡུལ་ཞིང་སྲུང་སྐྱོབ་བན་བོན་མཁར་ཁང་དང་བཅས་པ། མགོ་མཇུག་ལྡོག་ནས་ཐལ་མེའི་འོབས་སུ་ཆུ་བླུགས་པ་ལྟར་ཕྱུར་ཞིང་བརྒྱལ་ནས་མིང་ཤུལ་ཙམ་ཡང་མེད་པར་བསྒོམ། དེ་ནས་སྒོ་དྲུང་དུ་བརྟན་མ་བཤམས་ལ། » ཧཱུྃ༔ བོད་ཁམས་སྐྱོང་བའི་མ་སྲིང་ཆེན་མོའི་ཚོགས༔ མ་མོ་བཅུ་གཉིས་སྨན་ཕྲན་བྱེ་བ་འབུམ། །དམ་རྫས་བརྒྱན་པའི་གཏོར་མ་འདི་བཞེས་ལ། །རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད༔ ཨོྃ་མ་མ་ཏིང་ཏིང་ཤག་ཤག་ལེ་ལེ་ཏྲིང་ཏྲིང་སྤྲེང་སྤྲེང་ཁ་ཁ་ཁཱ་ཧི། «མནན་པ་བྱ་ན་བསྲེག་ལིང་གི་ཐལ་བ་ཆ་གཅིག་སྒོ་དྲུང་ངམ། འགྱུ་ལམ་ལྟ་བུར་དོང་བྲུས་པའི་ནང་དུ་མནན་པ་ལ་འགུགས་གཞུག་དང་བཅས། » ཛ་བྷྱོཿ རིམ་པ་དགུ་ཡི་ས་འོག་ནས༔ ས་སྲིན་ནག་མོ་ལྕམ་དྲལ་མས༔ ལག་ན་སྦྲུལ་གྱི་ཞགས་པ་ཐོགས༔ སྲིད་པ་ལས་ཀྱི་ཁ་གདངས་ནས༔ འགྱུ་བྱེད་དབལ་གྱི་ལྕེ་རྐྱོངས་ཤིག༔ དམ་ཉམས་དགྲ་བགེགས་ཁྱོད་ལ་གཏད༔ ཞལ་དུ་བསྟབས་ནས་ཁ་བསྡམས་ཏེ༔ བསྐལ་པ་སྟོང་དུ་མ་ཤོར་ཅིག༔ ནག་མོ་ཏི་པ་ཤ་ཀ་ལི་དུང་དུང་ཏྲི་མུན་ཐུན་ཐུན་སཏྭཾ་བྷ་ཡ་ནན་ནན༔ «ཞེས་སའི་གཡོགས་ལ་གནོན། རྟ་བྲོ་བྱ་བ་ནི། » ཧཱུྃ་མཿ ཀུན་གཞི་ལྷུན་གྲུབ་དཀྱིལ་འཁོར་དུ༔ ཕྲིན་ལས་གང་འདུལ་བརྡ་འགྲོས་ཡིས༔ སོ་སོའི་གར་གྱིས་བྲོ་བརྡུངས་པས༔ ང་བདག་མཚན་མའི་རུ་ཏྲ་བཅོམ༔ གཉིས་མེད་ཡེ་ཤེས་ལྷུན་གྱིས་གྲུབ༔ ཨོྃ་ནན༔ ཨཱཿནན༔ ཧཱུྃ་ནན༔ རུ་ཏྲ་ནན༔ མཱ་ར་ཡ་ནན༔ ལཾ་སཏྭཾ་བྷ་ཡ་ནན༔ «ཡང་ན་མེ་རོ་མནན་པ་མ་བྱས་པར་དགྲ་ཕྱོགས་སུ་འཕང་རུང་འཐུས། དེ་ནས་ནང་དུ་ལོག ། »སློབ་མ་ལྷར་བསྐྱེད་པའི་དོན་དུ་དམིགས་པ་འདི་བཞིན་མཛོད་ཅིག ཨ་མྲྀ་ཏ«ས་བསང་། » སྭ་བྷཱ་ཝ«ས་སྦྱང་། » ཁྱེད་རང་རྣམས་ཀྱི་ཕུང་ཁམས་དང་སྐྱེ་མཆེད་ཐམས་ཅད་མི་དམིགས་པར་སྟོང་པ་ཉིད་དུ་གྱུར། སྟོང་པའི་ངང་ལས་པཾ་ལས་པདྨ་རཾ་ལས་ཉི་མ་ཨཱཿལས་ཟླ་བ་སྟེ། གདན་གསུམ་བརྩེགས་པའི་དཀྱིལ་འཁོར་གྱི་སྟེང་དུ་བཾ་དམར་པོ་ཏཱཾ་ལྗང་གུ་མཱུྃ་དཀར་པོ་སྟེ། ཡི་གེ་གསུམ་གྱིས་མཚན་པ་ལས་བསྐྱེད་པའི་རྗེ་བཙུན་རི་ཁྲོད་ཀྱི་རྣལ་འབྱོར་མ་སྐུ་མདོག་ལྗང་མོ་ཞལ་གསུམ་ཕྱག་དྲུག་ཞབས་བཞི་དོར་སྟབས་ཅན༔ གཡས་ཞལ་གཙུག་ཏོར་རྣམ་རྒྱལ་དཀར་མོ་འཛུམ་བག་དང་ལྡན་པ༔ རྩ་ཞལ་ལྗང་མོ་འཕགས་མ་སྒྲོལ་མ་རི་ཁྲོད་དགྱེས་མར་བཞད་མ༔ གཡོན་ཞལ་དམར་མོ་རྡོ་རྗེ་ཁྲོ་གཉེར་ཅན་མཆེ་བ་གཙིགས་པ༔ ཕྱག་གཡས་གཡོན་དང་པོས་གདུགས་དཀར་དང་ཁ་ཊྭཱཾ་འཛིན་མ། བར་མ་གཉིས་ཀྱིས་དགྲ་སཏྭ་དང་ཞགས་པ་ཐོག་མ། མཐའ་མ་གཉིས་ཀྱིས་མདའ་གཞུ་འགེང་མ། དབུ་ལ་རིན་པོ་ཆེ་རྒྱན་དྲུག་གིས་སྤྲས་མ། ཤིང་ལོའི་ཅོད་པན་རབ་ཏུ་གཡོ་མ༔ སྐུ་སྟོད་ལ་དར་ལྗང་གི་ཡུག་གོས་གསོལ་ནས་ནོར་བུ་དང་རིན་པོ་ཆེའི་རྒྱན་དྲུག་གིས་སྤྲས་མ། སྐུ་སྨད་དར་དམར་གྱི་ཨང་རག་གསོལ་ནས་ཞབས་གཉིས་ཕྱེད་སྐྱིལ་གྱིས་བཞུགས་མ། སྐུ་ལ་ཡེ་ཤེས་ཀྱི་འོད་ཟེར་དང་མེ་དཔུང་འབར་མས་བསྐོར་བས་བདུད་དང་ལོག་འདྲེན་ཐམས་ཅད་ཚར་བར་གཅོད་མ༔ ཁོར་ཡུག་ཏུ་གདུགས་དཀར་ལྷ་མོ་ཉེར་གཅིག༔ རྡོ་རྗེའི་ཕོ་ཉ་དྲུག་ཅུ་རྩ་བཞི་གནས་ཉུལ་བྱེ་བ་འབུམ་སྡེའི་སྟེང་དུ་གདུགས་དཀར་པོ་རྩིབས་སྟོང་དང་ལྡན་པ་གཡས་སུ་འཁོར་བ་ལ༔ རྫོགས་པའི་སངས་རྒྱས་སྟོང་རྩ་གཉིས་ཕྱོགས་བཅུའི་རྒྱལ་བ་སྲས་དང་བཅས་པ་སྤྲིན་གཏིབས་པ་ལྟར༔ སྣང་ལ་རང་བཞིན་དང་བྲལ་བའི་སྐུར་གསལ་བའི་གནས་གསུམ་ལས་འོད་ཟེར་འཕྲོས་པས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས༔ ཨོྃ་བཛྲ་ས་མཱ་ཡ་ཛཿཛཿ «ལྷ་བསྐྱེད་དང་། » ཧཱུྃ༔ རང་བཞིན་རྟོག་མེད་དབྱིངས་ནས་མཁའ་འགྲོ་མ༔ དམ་ཚིག་ཡེ་ཤེས་གཉིས་མེད་དཔའ་མོའི་ཚུལ༔ འཕགས་མ་བདེ་གཤེགས་རྒྱལ་བ་སྲས་དང་བཅས༔ གནས་འདིར་སྤྱན་དྲངས་དབྱེར་མེད་བཞུགས་པར་གྱུར༔ ཛཿཧཱུྃ་བཾ་ཧོཿ ས་མ་ཡ་སཏྭཾ༔ ཨ་བེ་ཤ་ཡ་ཨཱ་ཨ་སྭ་ཏཱི་སརྦ་སཏྭཾ༔ «ཞེས་བྱིན་དབབ་ལ། དེ་ནས་བུམ་པ་སྤྱི་བོར་བསྐུར་ཞིང་། » ཧཱུྃ༔ རྫུ་འཕྲུལ་བུམ་པ་གཞལ་ཡས་ཁང་༔ རིག་སྔགས་འཛིན་མ་སྐུ་གསུམ་དངོས༔ སྐལ་ལྡན་རིགས་ཀྱི་བུ་ཁྱོད་ལ༔ དབང་བསྐུར་དེ་བཞིན་ཁྲུས་བསྩལ་ནས༔ རྫས་མཆོག་ཀུ་ཤའི་རླུང་སྤྲོས་ཏེ༔ འབྱུང་ལྔ་ལྷ་མོའི་སྐུ་ཕྱིས་པས༔ བྱད་གཏད་ཞགས་པ་ཁྲོལ་གྱུར་ཅིག༔ ཨོྃ་སརྦ་བྷི་དྷ་ཡ་ཧཱུྃ༔ བཛྲ་དྷ་ར་ཨ་བྷི་ཥིཉྩ་ཧཱུྃ་ཧཱུྃ༔ ཧོཿ ཁྱེད་རྣམས་ལ་བུམ་པས་དབང་བསྐུར་བས་ལུས་ལྷའི་གཞལ་ཡས་སུ་ཚུད༔ ཁྲུས་བསྩལ་བས་གཞན་གྱིས་དམོད་པའི་རིག་སྔགས་སྡེ་བརྒྱད་ཀྱི་བྱད་ཁ་ལས་གྲོལ༔ རྩྭ་མཆོག་ཀུ་ཤ་གཡབས་པས་མཐུ་གཏད་དང་རིག་སྔགས་དམོད་ལས་གདུག་པའི་དབལ་ཁ་ལ་སོགས་ཞི་བར་མོས་མཛོད། «ཚ་དཀར་ལ་དབྱངས་གསལ་རྟེན་འབྲེལ་སྙིང་པོས་རབ་གནས་བྱས་ལ་སྲུང་སྒོའི་སྟེང་དུ་བཞག དེ་ནས་སྦྲུལ་ནག་པོ་སྟོང་ཐུབ་ཀྱི་འཁོར་ལོ་སྤྱི་བོར་བཞག་ཅིང་དབང་བསྐུར། རྡོ་རྗེ་རྒྱ་གྲམ་སྤྱི་བོར་བརྒྱན། » ཧཱུྃ༔ རྡོ་རྗེ་གཅོད་པའི་རལ་གྲི་ལས༔ འཕྲོས་པའི་རང་བཞིན་སྟེང་འོག་ཁྱབ༔ དཀྱིལ་འཁོར་བྱ་བ་མ་རྫོགས་བར༔ བགེགས་དང་འབྱུང་པོའི་མཚམས་ཆོད་ཅིག༔ ཨོྃ་བཛྲ་ཙཀྲ་ཧཱུྃ་ཧཱུྃ༔ «སྦྲུལ་ནག་པོ་སྟོང་ཐུབ་ཀྱི་ཙཀྲ་རྫས་ལྡན་ལྟེབ་ཅིང་གྲི་ལྕགས་ཀྱི་གྭའུའམ་ཐུམ་པོས་གཡོགས་པའམ། དར་གྱི་ཐུམ་དུ་བསྒྲིལ་ཞིང་དམིགས་བྱའི་ལུས་ལ་གདགས། བསྒྲུབ་བྱ་མང་ཞིང་ཙཀྲ་མི་ལྕོགས་ཚེ། འགྱུ་ལམ་ཞིག་གི་གོང་དུ་བཞག་ཀྱང་འཐུས་སོ། དེ་ནས་སློབ་དཔོན་གྱིས། » དེས་ཁྱེད་རང་རྣམས་ཀྱི་ཚེ་རབས་རྒྱུད་ཀྱི་བྱད་ཁ། སློབ་དཔོན་རྒྱུད་ཀྱི་བྱད་ཁ། ཕ་མེས་རྒྱུད་ཀྱི་བྱད་ཁ། ཡུལ་རིས་ས་ཕྱོགས་ཀྱི་བྱད་ཁ། ཚེ་འདིའི་མངོན་ཞེན་མཐོ་གནོན་གྱི་བྱད་ཁ་ལས་གྱུར་པ་དང་། ཕྱག་རྒྱ་ལས་གྱུར་པ་དང་། བསམ་གཏན་ལས་གྱུར་པ་དང་། སྦྱོར་བ་ལས་གྱུར་པ་དང་། སྟོབས་ལས་གྱུར་པ་དང་། སྨོན་ལམ་ལས་གྱུར་པ་དང་། རང་བཞིན་ལས་གྱུར་པ་དང་། རང་གི་སྦྱོར་བ་དང་རང་ཉིད་ལ་ལོག་པ་སོགས། མདོར་ན་ཕྲ་མན་ངན་སྦྱོར་གྱི་བྱད་གདོན་ཐམས་ཅད། འདོད་ཡོན་གླུད་གཏོར་གྱི་ཟ་ཁ་ཁེངས་ཤིང་། སྐྱེ་བ་དང་ཚེ་རབས་ཀྱི་ལན་ཆགས་ཐམས་ཅད་བྱང་བས་འབྱུང་པོའི་ཟ་ལམ་གཏོང་སྟེ། ཕ་རོལ་གྱི་བསམ་སྦྱོར་ངན་པ་རང་ལོག་ཏུ་གྱུར་པ། བུམ་པའི་དབང་བསྐུར་ཞིང་ཁྲུས་བྱས་པས་བྱད་གྲིབ་ཉེས་ཚོགས་ཐམས་ཅད་སངས་ཏེ་ལུས་ལྷའི་གཞལ་ཡས་སུ་ཚུད། དུག་སྦྲུལ་ནག་པོ་སྟོང་ཐུབ་ཀྱི་ཙཀྲས་ཁྱབ་ཅིང་། སྲིད་པའི་བྱད་རྒྱ་ཐམས་ཅད་ཏིང་འཛིན་ཡེ་ཤེས་ཀྱི་སྔགས་རྒོད་དྲག་པོའི་རྒྱས་བཏབ་པས་གཏད་འདྲེ་བྱད་གདོན་གདུག་པའི་ལྟོ་བ་དཀྲུགས་ཤིང་། ཚེ་སྲོག་བླ་རྟེན་བྱད་དུ་བཅུག་པ་ཐམས་ཅད་དབང་མེད་དུ་སྐྱུགས་ཏེ། ཁྱེད་རང་རྣམས་ཀྱི་འབྱུང་བའི་སྟོབས་རྩལ་བསྐྱེད་ཅིང་གཟི་མདངས་འབར། ལྷ་མོ་ལྔའི་རང་བཞིན་དར་གྱིས་ཕྱིས་པས་འབྱུང་བ་སོར་ཆུད་ཅིང་ཡེ་ཤེས་ཀྱི་འཁོར་ལོར་རྒྱས་ཐེབས། ཙཀྲ་ལུས་ལ་བཅིངས་པས་སྲིད་པའི་བྱད་གདོན་ཕུང་འདྲེ་གང་གིས་ཀྱང་བལྟར་མི་བཟོད་ཅིང་འདའ་བར་མི་ནུས་ཏེ། སྲིད་གསུམ་གྱི་གཡུལ་ལས་རྣམ་པར་རྒྱལ་བ་དེ་ཉིད་རྟག་བརྟན་མི་ཤིགས་པ། རྡོ་རྗེའི་སྐུ་འགྲུབ་ཕྱིར་ཏིང་ངེ་འཛིན་གྱི་རྣལ་འབྱོར་འདི་ལྟར་སྒོམས་འཚལ་ཞིང་། ཁྱེད་རང་རྣམས་ཀྱི་གཟུགས་ཕུང་གནམ་ལྕགས་ཀྱི་རྡོ་རྗེ་རྩེ་དགུ་པ་ཆེ་ཞིང་བརྗིད་པ། ཁྲོ་ཆུ་ཞུན་མ་ལྟར་ཚྭ་ཚྭ་འབུམ་ཕྲག་འཕྲོ་བའི་ལྟེ་བར། རྣམ་པར་ཤེས་པའི་ངོ་བོ་ཧཱུྃ་ཡིག་མཐིང་ནག་གཅིག་ཏུ་སྒོམས། རྡོ་རྗེའི་སྟེང་གི་ནམ་མཁའ་འོད་སྣང་ལས་གྲུབ་པའི་གདུགས་དཀར་པོ་རྩིབས་སྟོང་དང་ལྡན་པ་ལ། སངས་རྒྱས་སྟོང་རྩ་གཉིས་བདུད་འདུལ་གྱི་རྒྱ་ཅན་སྲུང་སྐྱོབ་ཀྱི་ཚུལ་དུ་གསལ། ཕྱོགས་མཚམས་ཐམས་ཅད་རྡོ་རྗེའི་རྭ་བ་དང་དྲྭ་བ་གོ་མཚམས་མེད་པར་གཏམས་པ་ལས་མཚོན་ཆ་སྣ་ཚོགས་འཁྲུགས་ཤིང་མཆེད་པས། སྲིད་མཐའ་སྡུད་པ་རྡོ་རྗེའི་རྭ་གུར་གྱི་ལྟེ་བ་རྣམས་སུ་ཁྲོ་མོ་ཁ་དོག་སྣ་ཚོགས་པས། བྷྱོ་བྷྱོ་དང་ཕཊ྄་ཕཊ྄་ཀྱི་སྒྲ་བསྒྲགས་པས་སྲིད་གསུམ་ཟིལ་གྱིས་གནོན་ཅིང་མ་རུངས་བདུད་སྡེའི་གཡུལ་ལས་རྣམ་པར་རྒྱལ་བའི་བདག་ཉིད་ཅན་དུ་གྱུར་པའི་མོས་པ་མཛོད༔ «ཅེས་བརྡ་སྦྱར་ལ། » ཧཱུྃ་བྷྱོཿ སྐྱེ་མེད་ཡེ་ཤེས་མཁའ་འགྲོ་མས༔ འགགས་མེད་ཧཱུྃ་སྒྲ་འབྲུག་ལྟར་སྒྲོགས༔ གཉིས་མེད་བྷྱོ་དང་ཕེ་ཀ་རའི༔ རང་བཞིན་མེ་དཔུང་ཚྭ་ཚྭ་འཁྲིགས༔ ཅིས་ཀྱང་མི་ཤིགས་སྲུང་འཁོར་གྱུར༔ ཧཱུྃ་ཧཱུྃ་ཧཱུྃ་བྷྱོ་བྷྱོ་བྷྱོ༔ ཧཱུྃ་ནྲྀ་བྷྲཱུྃ་བཛྲ་ཙཀྲ་རཀྵ་ཧཱུྃ་ཕཊ྄ཿ «ཅེས་བརྒྱ་ཕྲག་ཙམ་བཟླ། དེ་ནས་བསྒྲུབ་བྱ་སྟན་དཀར་གཡུང་དྲུང་གི་མཚན་མ་ཅན་གྱི་ཁར་བཞག་ལ་གོས་དཀར་བསྐོན། ཚེ་དབང་སོགས་གྲུབ་ན་སྐབས་འདིར་བྱ། » ཨོྃ་ཡེ་དྷརྨཱ་«སོགས་བརྗོད། » དེ་ལྟར་གྱུར་པ་དེ་ཉིད་ལ་ཕྱོགས་བཅུའི་རྒྱལ་བ་སྲས་དང་བཅས་པ་ཐམས་ཅད་དང་། སྤྱན་གཟིགས་བདེ་གཤེགས་སྟོང་རྩས་མངའ་གསོལ་བ་བདེ་ལེགས་བསྩལ་དེ་གཉིས་མེད་དུ་ཐིམ་པའི་མོས་པ་མཛོད༔ «ཅེས་མེ་ཏོག་འཐོར་ཞིང་། » ཧཱུྃ། བྱང་ཆུབ་སྙིང་རྗེར་གཤེགས་པ་ནི། །ས་རྣམས་རྣམ་དྲུག་གཡོས་གྱུར་ཅིང་། །བདུད་ཡིད་མི་བདེར་གྱུར་པ་དེས། ཁྱེད་ལ་བདེ་ལེགས་མཛད་པར་གྱུར། །ཆོས་ཀྱི་འཁོར་ལོ་བསྐོར་བ་ན། །འཕགས་པའི་བདེན་པ་རྣམས་གསུངས་ཤིང་། །ཐུབ་པའི་སྙན་པ་གང་བྱུང་དེས། ཁྱེད་ལ་བདེ་ལེགས་མཛད་པར་གྱུར། །ཡིད་འཕྲོག་གང་ཞིག་མུ་སྟེགས་བྱད། །ཐམས་ཅད་ཆོས་ཀྱིས་ཕམ་མཛད་ཅིང་། །ཚོགས་ཀུན་དབང་དུ་མཛད་པ་དེས། ཁྱེད་ལ་བདེ་ལེགས་མཛད་པར་གྱུར། །སངས་རྒྱས་ཁྱེད་ལ་བདེ་ལེགས་མཛད། བརྒྱ་བྱིན་ཚངས་པ་ལྷ་དང་ནི། །འབྱུང་བ་ཀུན་གྱི་བདེ་ལེགས་ནི། ཁྱེད་ལ་རྟག་ཏུ་སྦྱིན་གྱུར་ཅིག །སེམས་ཅན་བྱད་ལས་རབ་གྲོལ་ཞིང་། །ནུས་པ་མཆོག་དང་ལྡན་གྱུར་ཅིག །«ཅེས་དང་། གཞན་ཡང་བཀྲ་ཤིས་རྒྱས་པར་བརྗོད། དམ་ཚིག་བསྒོ་བ་ནི། » དེ་ལྟར་བྱད་ཁྲོལ་གྱི་དམ་ཚིག་ཏུ། ཞག་བདུན་གྱི་བར་འཁྲིག་པའི་ལས་དང་། ཤ་དམར་སོགས་གྲིབ་ལ་འཛེམ། ཐེམ་སྐས་རིམ་པ་བདུན་འདས་ནས་མི་འབབ། གདུགས་དཀར་གྱི་གཟུངས་ཁྲི་རྫོགས་པར་འདོན། རྟག་ཏུ་སྲུང་འཁོར་ལུས་དྲོད་དང་མི་འབྲལ། གཞན་དག་ལ་རྐུ་འཕྲོག་མི་བརྩམ། ཡུགས་ས་མོར་མི་སྤྱད། དགེ་བ་ཅན་གྱི་ཐུགས་རྒྱུད་མི་དཀྲུགས་པ་སོགས་མདོར་ན་མི་དགེ་བའི་ལས་རགས་པ་མཐའ་དག་སྤངས་ཤིང་དགེ་བཅུ་དྭང་དུ་ལེན་པར་བྱའོ། ཞེས་གོ་བར་བསྒྲག་གོ །རྗེས་ཀྱི་བྱ་བ་རྣམས་མཆོད་བསྟོད་གཞུང་ལྟར་བྱའོ། །ལྷག་ཆད་བཟོད་གསོལ་ནི། ཧོཿ དཀྱིལ་འཁོར་ཆོ་གའི་ཡན་ལག་མ་ཚང་དང་༔ མ་འབྱོར་དམ་ཉམས་འདི་ཕྱིའི་སྒྲིབ་གཡོགས་རྣམས༔ ཡེ་ཤེས་ཌཱཀྐི་རྒྱ་མཚོའི་ཚོགས་ལ་བཤགས༔ «ཡིག་བརྒྱ་དབྱངས་གསལ་རྟེན་འབྲེལ་སྙིང་པོ་བཟླ། བརྟན་བཞུགས་བྱ། དེ་ནས་དཀྱིལ་འཁོར་བསྡུ་བ་ནི། » དཀྱིལ་འཁོར་ངོ་བོ་འཛིན་མེད་སྟོང་པའི་ངང་༔ ཧཱུྃ་ཡིག་གྱེན་ལྡོག་མི་དམིགས་ཆོས་སྐུར་ཨཱཿ གསལ་སྟོང་གདོད་མའི་དབྱིངས་ཕྱུག་མངོན་འགྱུར་ཤོག༔ ཨ་ཨ་ཨཱཿ «བསྔོ་སྨོན་བཀྲ་ཤིས་གཞུང་བཞིན་བྱའོ། དེ་ལྟར་བྱད་ཁྲོལ་གསེར་གྱི་ལྡེ་མིག་གི་དགོངས་རྒྱན་ཡེ་ཤེས་ཆུ་རྒྱུན་བཀླག་ཆོག་ཏུ་བཀོད་པ་བྱད་ཀྱི་སྤྲིན་ནག་གཞོམ་པའི་རྡོ་རྗེའི་འཐོར་རླུང་ཞེས་བྱ་བ་འདིའང་། རིག་འཛིན་ཆེན་པོ་སྐྱིད་གྲོང་ཐུགས་མཆོག་རྡོ་རྗེས་མཛད་པའི་དགོངས་རྒྱན་ཡེ་ཤེས་ཆུ་རྒྱུན་དང་། བྱད་ཁྲོལ་གསེར་གྱི་ལྡེ་མིག་བཅའ་ཆོག་ནག་པོ་ཕྱག་ལེན་འགྲོ་ཤེས་སུ་བཀོད་པ་ཐུགས་མཆོག་རྡོ་རྗེའི་ཞལ་ལུང་། གང་གི་ཐུགས་སྲས་ཀོང་སྨྱོན་ཀྲ་ཏི་སྔགས་འཆང་གི་མཛད་པའི་བཅའ་བཤམ་ཟིན་བྲིས་རྣམས་བསྡེབས་ཤིང་། རྩ་བ་རྩ་གསུམ་གླིང་པའི་གཏེར་གཞུང་བྱད་ཁྲོལ་གསེར་གྱི་ལྡེ་མིག་དང་། སྲེགས་པ་ཟངས་སྒྲོམ་སོག་ལེ་དམར་ཆུང་། བུམ་སྒྲུབ་ཁྲུས་ཀྱི་རྫིང་བུ་སོགས་གཞན་དུ་ཞལ་འཕང་བ་རྣམས་དཀྱུས་སུ་བཅུག །སོགས་ཁོངས་སུ་བཞག་པ་རྣམས་ནར་གྱིས་བཤངས་ཏེ། གོ་རིམ་འཁྲུགས་བསྡེབས་སྤྱི་དང་མཐུན་པར་བྱས་ཏེ། བཀླག་པས་གྲུབ་པར་བགྱིས་པ་འདིའང་ལུགས་འདིའི་ཕྱག་ལེན་འདྲ་མིན་རྣམས་རྒྱུན་མི་ཉམས་པའི་ཆེད་དུ་ཨེ་ཝྃ་དཔེ་སྐྲུན་ཁང་གིས་དཔེ་བསྡུ་དང་ཉམས་པ་སླར་གསོའི་ཆ་རྐྱེན་དུ་དམིགས་ཏེ་མནྟྲ་ཤཱ་ས་དྷཱ་རས་བཀྲལ་ཞིང་གུ་ཧྱས་སུག་བྲིས་སུ་བཏབ་པས་འགྲོ་ཀུན་བྱད་ཕུར་མི་མཐུན་བདུད་ལས་རྒྱལ་བའི་རྒྱུར་གྱུར་ཅིག། །། འདི་ཉིད་ཕྱག་རྒྱུན་མི་ཉམས་ཕྱིར་དབང་ཆོག་ཕྱོགས་བསྡུས་ཀྱི་ཁོངས་སུ་བཞག་པ་ཡིན་ནོ།། །།